b'\n_START_ARTICLE_\nHinkerude\n_START_PARAGRAPH_\nHinkeruder er ruder tegnet i en formation p\xc3\xa5 jorden, der anvendes til en leg, der involverer det at hinke p\xc3\xa5 \xc3\xa9t ben, enten med eller uden en hinkesten, som regel med hvidt kridt i f.eks. skoleg\xc3\xa5rde eller p\xc3\xa5 legepladser. At hoppe "hinkerude" er kendt over hele verden og findes i adskillige varianter. Der findes ubekr\xc3\xa6ftede historier om, at leg med hinkeruder blev opfundet af enten romerne eller kineserne, mens legen f\xc3\xb8rste gang n\xc3\xa6vnes i engelsksprogede kilder i sidste halvdel af det 17. \xc3\xa5rhundrede og i Danmark i starten af 1800-tallet under navnet "paradisleg".'